armvectores/hy_wikipedia_2023 huggingface dataset:
Ջերեմի Իրվին

Ջերեմի Ուիլյամ Ֆրեդրիկ Սմիթ (անգլ.՝ Jeremy William Fredric Smith, հունիսի 18, 1990(1990-06-18), Gamlingay, South Cambridgeshire, Քեմբրիջշիր, Քեմբրիջշիր, Անգլիա, Միացյալ Թագավորություն), անգլիացի դերասան, ով ավելի հայտնի է Ջերեմի Իրվին (անգլ.՝ Jeremy Irvine) անվամբ։
2011 թվականին նա նկարահանվել է «Մարտական ձի» էպիկական ռազմական ֆիլմի գլխավոր դերում, ինչը միանգամից Իրվինին դարձրեց կինոաստղ։ 2012 թվականին Իրվինը խաղաց Փիփի դերը Չարլզ Դիկենսի վեպի «Մեծ հույսեր» էկրանավորման մեջ։ Նա նաև լայն ճանաչում է գտել քննադատների շրջանում «Հիմա ճիշտ ժամանակն է» (2012) անկախ ֆիլմում իր դերի համար, որը նրա անունն ընդգրկեց Հոլիվուդի արագ ծագող աստղերի ցանկում։


== Կենսագրություն ==
Իրվինը ծնվել և մեծացել է Գամլինգեյում՝ Քեմբրիջշիր կոմսությունում։ Նրա մայրը՝ Բրիջեթը, քաղաքական գործիչ է տեղական ինքնակառավարման մարմիններում, իսկ նրա հայրը՝ Քրիս Սմիթը՝ ինժեներ։ Իրվինն ունի երկու կրտսեր եղբայր՝ Լոուրենսը և Թոբին, փոքրիկ դերասան, որը խաղացել է պատանի Փիփի դերը «Մեծ հույսեր» ֆիլմում։ Բեմական անունը Իրվինը վերցրել է ի պատիվ պապի։ Տասնինը տարեկանում նա ցանկանում էր զորակոչվել բրիտանական բանակ, սակայն նրան մերժեցին, երբ բացահայտվեց, որ Իրվինը դիմումի մեջ ստել է շաքարային դիաբետի մասին։ Տասնվեց տարեկանում նա սկսեց խաղալ բեմում, երբ մասնակցում էր  Բեդֆորդշիրում գտնվող «Բեդֆորդ Մոդերն» դպրոցի բեմականացումներում, որտեղ, ի թիվս այլ դերերի, խաղացել է Ռոմեո։ Ավելի ուշ ընդունվեց Ազգային երիտասարդական թատրոն։
Ավարտելով տարեկան նախապատրաստական դասընթացը Լոնդոնի Երաժշտության և դրամատիկ արվեստի ակադեմիայում՝ Իրվին երկու տարի անցկացրեց՝ ուղարկելով իր ռեզյումեն, ապարդյուն փորձելով ստանալ դերասանական աշխատանք։ Նա համարյա հանձնվել էր, նախքան մեծ դեր ստանալը «Մարտական նժույգ» ֆիլմում։


== Անձնական կյանք ==
Իրվինն ունի 1-ին տիպի շաքարային դիաբետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջերեմի Իրվինի Ֆեյսբուքում
Ջերեմի Իրվին Ինստագրամում
Պիսկեշտետո կայան

Պիսկեշտետո կայան (հունգ.՝ Piszkéstetői Obszervatórium, աստղադիտարանի կոդը` — «461» և «561»), աստղադիտարան-դիտարկումների կայան Հունգարիայում Մատրա լեռնային զանգվածի շրջանում, երկրի հյուսիսում։ Հիմնադրվել է 1958 թվականին։ Կայանը օգտագործվել է Սզեգեդի համալսարանի և Կոնկոլի աստղադիտարանի կողմից։
(37432) Պիսկեշտետո աստերոիդը անվանվել է ի պատիվ այս կայանի, որտեղ և այն հայտնաբերվել է Կրիստիան Սարնեցկու և Զուզանա Հեյների կողմից 2002 թվականին


== Աստղադիտարանի գործիքներ ==
1-մ աստղադիտակ RCC (F=13.5 մ) - 1974 թվական
Շմիդտի աստղադիտակ 60/90/180 սմ - 1962 թվական
50-սմ Կասգրենի աստղադիտակ (F=750 սմ) - 1966 թվական
40-սմ Ռիչի-Կրետյենի աստղադիտակ (F=240 սմ) - 2010 թվական


== Հիմնական նվաճումները ==
Հայտնաբերվել են 205 աստերոիդ 1999-ից 2009 թվականները
41141 աստղաչափական դիտարկումներ հրապարակվել են 1998-ից 2011 թվականները


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Piszkéstető Stn» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Սելի (գյուղ, Ռապլա շրջան)

Անվան այլ կիրառումների համար տե՛ս՝ ՍելիՍելի (էստ․՝ Seli), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Chasing Time

«Chasing Time», ամերիկացի ռեփեր Ազիլիա Բենքսի երգը։ Այն թողարկվել է 2014 թվականի սեպտեմբերի 22-ին՝ որպես նրա դեբյուտային «Broke with Expensive Taste» (2014) ստուդիական ալբոմի երրորդ սինգլ։ Երգը գրվել է Ազիլիա Բենքսի, Ռոնի Քոլսոնի, Ուորեն Ֆելդերի, Ջոնաթան Հարիսի, Սթիվ Մոսթինի, Քելլի Շիհանի և Էնդրյու Ուանսելի կողմից, իսկ պրոդյուսերական աշխատանքով զբաղվել է Ուանսելը։
Երգի տեսահոլովակը, որի ռեժիսորն է Մարկ Քլասֆելդը, թողարկվել է 2014 թվականի նոյեմբերի 13-ին։ Երգը գովազդելու նպատակով Բենքսը ռեմիքսների մրցույթ էր սկսել, որի հաղթողը կստանար 10.000 դոլար երգի լավագույն ռեմիքսը ստեղծելու համար։ Բենքսը երգը կատարել է Կոաչելա փառատոնի և «Broke with Expensive Taste» ալբոմը գովազդելու նպատակով սկսած համերգային շրջագայությունների ընթացքում։


== Երգի գովազդում ==


=== Տեսահոլովակ ===
Երգը գովազդելու նպատակով Բենքսը նկարահանեց տեսահոլովակը, որի ռեժիսորը Մարկ Քլասֆելդն է, իսկ պրոդյուսեր՝ Նինա Դլու Միլերը։ 2014 թվականի նոյեմբերի 11-ին Բենքսի ՅուԹյուբի էջում տեղադրվեց տեսահոլովակի 15 վայրկայն տևողությամբ թրեյլերը, իսկ նոյեմբերի 13-ին այն ամբողջական տարբերակով ներկայացվեց MTV հեռուստաալիքի եթերում։ Նոյեմբերի 14-ին տեսահոլովակը տեղադրվեց Բենքսի VEVO ալիքում։ MTV-ի լրագրող Ջոն Ուոլքերը տեսահոլովակն համեմատել է «TLC» խմբի «No Scrubs» և Մայքլ/Ջանեթ Ջեքսոնների «Scream» երգի տեսահոլովակի հետ։


=== Կենդանի կատարումներ ===
2015 թվականի ապրիլի 10-ին Բենքսը երգը կատարել է Կոաչելա ֆառատոնի ժամանակ, որը անցկացվել է Կալիֆորնիա նահանգի Ինդիո քաղաքում։ «Rap-Up» ամսագիրը դրական վերլուծություն է գրել նրա կատարման մասին, նկատելով, որ հանդիսատեսի «էներգին բարձր էր» նրա ամբողջ ելույթի ընթացքում։ Երգը նաև ընդգրկված է եղել «Broke with Expensive Taste» ալբոմի համերգային շրջագայության երգացանկում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-24 at the Wayback Machine. MetroLyrics կայքում
Լավրելիոպսիս

Լավրելիոպսիս ծաղկող բույսերի դաս, որին ընդամենը մի տեսակ է պատկանում՝ Լավրելիոպսիս ֆիլիպպիանա ծառը, ճանաչված որպես տեպա և վավան։ Էնդեմիկ է Չիլիում և Արգենտինայի նեղ հարևան շերտում։ Չիլիում այն հայտնաբերել են Մաուելից մինչև Այսեն։  Լավրելիոպսիս ֆիլիպպիանան աճում է խոնավ և խորը հողերում։


== Նկարագրություն ==
Լավրելիոպսիս ֆիլիպպիանան մշտադալար ծառ է մինչև 30 մ բարձրությամբ և 1.4 մ տրամագծով, բարակ կեղևով, անուշաբույր փայտով և դափնու հետ արտաքին նմանությամբ։ Տերևները անուշաբույր են, երկարավուն, թուլանում են հիմքում, ունեն 4.9 սմ երկարություն և 1.5-4 սմ լայնություն, փայլուն և կաշվենման են։ Միջնամասը դեղին մազիկներով է, ծայրերը երկու վերին երրորդում խիստ ատամնավոր են, յուրաքանչյուր ատամ ավարտվում է մի փոքր կետով։ Ծաղիկները հերմաֆրոդիտ են կամ միասեռ, դրանք փոքր են, մոտավորապես 5-6 մմ երկարությամբ, կարմրականաչավուն, դասավորված ցեղաձևերով։ Պտղակոթերը մազոտ են՝ մոտ 2-3 մմ երկարությամբ, զանգակաձև ծաղկաթերթիկներով, որոնք բաժանված են 7-9 թերթիկների քիչ թե շատ իրար հավասար, դրսից մազոտ են՝ 4 առէջով և 8-20 ստամինոդով, մի քանի պտղաթերթով, ոճը փետրավոր է, խարանով։ Պտուղը պատենավոր է։


== Օգտագործումներ ==
Փայտը օգտագործվում է շինարարության մեջ, սակայն այն փտում է, երբ ենթարկվում է դրսի խոնավության։ Ծառը տնկվել է Իսպանիայում։


== Ստուգաբանություն ==
Լավրելիոպսիս անունը մատնանշում է արտաքին նմանությունը Լաուրուս բույսին։ Ֆիլիպպինիա անունը խորհրդանշում է Ռոդոլֆո Արմանդո Ֆիլիպիին, ով գերմանացի-չիլիացի բնագետ էր։


== Ծանոթագրություններ ==


== Արտաքին հղումներ ==
«Laureliopsis philippiana»։ Enciclopedia de la Flora Chilena։ Վերցված է 2010-04-03 
«Laureliopsis philippiana»։ Chilebosque։ Վերցված է 2010-04-03
Սագնիս

Սագնիս, գյուղ Արևմտյան Հայաստանում, Էրզրումի վիլայեթի Քղիի գավառակում կամ Բիթլիսի վիլայեթի Գենջի գավառակում։ Գտնվում էր Քղի քաղաքից 36 կմ արևելք, Արածանիի Գյունեկ վտակի օժանդակներից մեկի ափին։


== Աշխարհագրություն ==
Տարածքը լեռնային էր։ Շրջակայքում կան անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բրայդլվեյլ ջրվեժ

Բրայդլվեյլ ջրվեժ (անգլ.՝ Bridalveil Fall), ջրվեժ ԱՄՆ Կալիֆոռնիա նահանգում՝ Յոսեմիտի ազգային պարկում։ Բարձրությունը 188 մ է։
Թարգմանաբար Bridalveil նշանակում է «հարսնացուի քող»։ Հավանաբար, ի նկատի են ունեցել մանր կաթիլները, որոնք ցրվում են ջրվեժի շուրջ՝ ձևավորելով սպիտակ շրջան։ Ավանիչի ցեղի հնդկացիները, ովքեր ապրում էին Յոսեմիտի հովտում, ջրվեժը կոչել են «Փոհոնո», որ թարգմանաբար նշանակում է «փոթորկոտ քամու ոգի» (անգլ.՝ Spirit of the Puffing Wind)։


== Աշխարհագրություն ==
Ջրվեժը գտնվում է Յոսեմիտի հովտի հարավային մասում, Բրայդլվեյլ գետակի վրա։ Թափվելուց հետո այն բաժանվում է մի քանի գետաբազուկների և միանում Մարսեդ գետին։ Վերջինս հովտի գլխավոր սնուցող երակն է։ Բրայդլվեյլ գետակը սնուցվում է Օստրենդեր լճից (անգլ.՝ Ostrander Lake), որը գտնվում է ջրվեժից 16 կմ հարավ-արևելք։
Ջրվեժից արևելք գտնվում են Քասիդրլ-Ռոքս («ճարտարապետական ժայռեր», անգլ.՝ Cathedral Rocks), արևմուտք՝ Լինիգ Թաուեր («ընկնող աշտարակ», անգլ.՝ Leaning Tower) լեռները։ Ջրվեժի դիմաց՝ արևելյան հատվածում, գտնվում է էլ-Կապիտան լեռը (բարձրությունը՝ 2307 մ), և Ռիբբոն ջրվեժը։


== Զբոսաշրջային ուղիներ ==
Ճանապարհը դեպի ջրվեժ գտնվում է Յոսեմիտի հովտի հարավային մասում (Southside Drive)։ Արահետը անցնում է ներքևով՝ 0.8 կմ երկարությամբ, որն անցնելու համար անհրաժեշտ է միջինը 20 րոպե։ Արահետը ձնածածկ է ձմեռային ամիսներին։
Ջրվեժը տեսանել է Tunnel View վայրից, որը գտնվում է թունելային ելքի մոտ՝ ճանապարհի վրա, որը կապվում է Southside Drive մայրուղուն։ Լավ տեսանելի է նաև հյուսիսային կողմից (Northside Drive)։


== Պատկերասրահ ==

		
		
		


== Ծանոթագրություններ ==
Դոլորս Լամարկա

Դոլորս Լամարկա ի Մորել (իսպ.՝ Dolors Lamarca y Morell, հոկտեմբերի 19, 1943(1943-10-19), Գրանոլյերս, Բարսելոնայի պրովինցիա, Կատալոնիա, Իսպանիա), կատալոնացի գրադարանավարուհի, բանասեր։ Ղեկավարել է Կատալոնիայի կառավարության գրադարանային ծառայությունը և գրականագիտական ժառանգությունը և Կատալոնիայի ազգային գրադարանը։


== Կենսագրություն ==
Լամարկան ավարտել է Բարսելոնայի համալսարանի դասական բանասիրության բաժինը և Գրադարանային դպրոցի գրադարանագիտության բաժինը։ 1974 թվականի նոյեմբերի 5-ին աշխատանքի է անցել Բարսելոնայի համալսարանի արխիվարիուսների, գրադարանավարների և հնէաբանների (Գրադարանային բաժին) ֆակուլտետում։ 1980 թվականի օգոստոսի 1-ից 1983 թվականի մարտի 2-ը ղեկավարել է Կատալոնիայի կառավարության գրադարանային ծառայությունը և գրականագիտական ժառանգությունը։ Գործունեության ընթացքում հիմնադրել է կատալոնյան գրադարանային համակարգի ներկայիս հենքերը, Կատալոնիայի մատենագիտական ինստիտուտի միջոցով հարմարեցրել նորմատիվ գրացուցակները, բացել է նոր գրրադարաններ՝ հանրության համար ավելի շատ ծառայություններ ապահովելու համար։ 1984-2000 թվականներին եղել է Բարսելոնայի համալսարանի գրադարանի տնօրենը, ղեկավարելով գրադարանների ցանցը՝ կատարել կառուցողական փոփոխություններ, արդիականացրել գրադարանային կառույցներն ու շինությունները, ինչպես նաև անցել համակարգչայնացման։
2004 թվականի փետրվարի 12-ից 2012 թվականի հունիս եղել է Կատալոնիայի ազգային գրադարանի տնօրենը։ Ղեկավարման տարիներին ստեղծել է երեք միլիոն բազմազան փաստաթղթերի ֆոնդ։ Ձեռնարկել է թվայնացման գործընթաց, ինչը Կատալոնիայի ազգային գրադարանին հնարավորություն է տվել ժառանգությունը տարածել գլոբալ մակարդակով։ Ղեկավարման տարիներին կատարել է բազմաթիվ գնումներ, բարելավել ներքին գործընթացները։


== Ընտրյալ երկեր ==
Albéniz, Isaac; Granados, Enric; Lamarca, Dolors (2010). Azulejos (in Spanish). Barcelona: Biblioteca de Catalunya : Museu de la Música. ISBN 9790901314849.
Lamarca, Dolors; Serra Aranda, Eugènia (2007). "Deu pinzellades de la història recent de la Biblioteca de Catalunya (1993-2007)" (PDF) (in Spanish) (46). Item. Revista de biblioteconomia i documentació. Ejemplar: 35–51. Retrieved 24 March 2016.


== Ծանոթագրություններ ==
Ժողովածու (2151)

Ժողովածու 2151, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2151 թվի տակ։ Ձեռագիրը գրվել է 1587 թվականին Մարկոս երեց գրիչի կողմից։ Գրված է թղթի վրա, որը ունի 18X13,5սմ չափս։ Ձեռագիրը կազմված է 180 թերթից։ Գրված է միասյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը մագաղաթ 4, գրված է՝ ուղղագիծ երկաթագիր, Կանոնգիրք հայոց։ Կազմը` կաշվեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ՝ 88բ, 122ա, 128բ, 174ա և այլուր։


== Բովանդակություն ==
Ի Հարանց վարուց գրոց։
Հարցումն Փիլոնի առ Վանական վրդ-ն Վասն Աւետարանացն։
Ժամանակագրութիւն (ցամն 1477)։
Վասն թաս, սեղան, գինի օրհնելոյ։
Պատմութիւնք Յեսուայ, Եղիայի։
Յովհ Մանդակունւոյ Վասն չբամբասելոյ դքահանայս։
Հարցմունք Տիղբոնու ամիրային և պատասխանիք միայնակեցին։
Քարողք։


== Ծանոթագրություններ ==
Տավուշի մարզի պատմություն

Տավուշի մարզը որպես վարչատարածքային միավոր կազմավորվել է 1995 թվականի նոյեմբերի 7-ին Հայաստանի Հանրապետության Ազգային Ժողովի կողմից ընդունված  Հայաստանի Հանրապետության «Հայաստանի Հանրապետության վարչատարածքային բաժանման մասին» օրենքի հիման վրա։ Սակայն Տավուշի մարզի տարածքը վաղնջական ժամանակներից եղել է Հայաստանի պետականության կարևորագույն կենտրոններից մեկը։
Տարբեր ժամանակաշրջաններում մարզի տարածքը մտել է ինչպես հայկական պետությունների կազմի մեջ, այդպես էլ օտար՝ ենթարկվելով օկուպացիայի։ Այդպիսով, Տավուշի մարզի տարածքը մաս է կազմել Վանի թագավորության, Երվանդունիների թագավորության, Արտաշեսյանների թագավորության, Արշակունիների թագավորության, Պարսկաստանի, Բյուզանդիայի, Արաբական խալիֆայության, Բագրատունիների թագավորության, Զաքարյան իշխանապետության, կրկին Պարսկաստանի, Օսմանյան կայսրության, Ռուսական կայսրության, Հայաստանի առաջին Հանրապետության, Խորհրդային Միության և ի վերջո՝ Հայաստանի Հանրապետության։


== Տես նաև ==
Տավուշի մարզ
Հայաստանի պատմություն
Ուտիք


== Ծանոթագրություններ ==
Աստերոիդների ցանկ (158301-158400)

Աստերոիդների ցանկ (158201-158300)  • Աստերոիդների ցանկ  • Աստերոիդների ցանկ (158401-158500)
 Աստերոիդների ցանկ (158201-158300)  • Աստերոիդների ցանկ  • Աստերոիդների ցանկ (158401-158500)
Բելկինո (գյուղ, Բորովսկի շրջան)

Անվան այլ կիրառումների համար տե՛ս՝ ԲելկինոԲելկինո (ռուս.՝ Белкино), գյուղ Ռուսաստանի Կալուգայի մարզի Բորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկո Բելիկ

Նիկո Բելիկ (սերբ.` Niko Bellic, սերբ. կյուրեղագիր՝ Нико Белић), գեղարվեստական կերպար, «Grand Theft Auto IV» համակարգչային խաղի գլխավոր հերոս-պրոտագոնիստ։
Բելիկը 30-ամյա սերբ է, նախկինում զինվոր, ով փախչում է դեպի Լիբերթի Սիթի, որպեսզի հեռանա իր մութ անցյալից, որը ձեռք էր բերել Բոսնիական պատերազմում, և գտնի իր իսկ ամերիկյան երազանքը։ Նիկո Բելիկը, գալիս է այդ քաղաք իր զարմիկ Ռոմանի համոզումներից հետո, ով պնդում էր, թե ապրում է ճոխ կյանքով։
Նիկո Բելիկին հնչյունավորում է Մայքլ Հոլիկը։


== Արտաքին հղումներ ==
Նիկո Բելիկը Grand Theft Wiki - ում
Լակրիմոսա

Lacrimosa՝ շվեյցարական ռոք-խումբ է, հանդես է գալի գոթիկ-մետալ և սիմֆոնիկ-մետալ ոճերում։ Խումբը կազմված է 2 մասնակցից՝ ազգությամբ գերմանացի, խմբի հիմնական կոմպոզիտոր և վոկալիստ Թիլո Վոլֆը, և ազգությամբ ֆինլանդացի խմբի վոկալիստ, դաշնակահար և անգլերեն լեզվով երգերի հեղինակ Աննե Նուրմին։ Lacrimosa խումբը հիմնականում ստեղծագործում է գերմաներեն, սակայն սկսած 1995 թ.-ին թողարկված «Inferno» ալբոմից, յուրաքանչյուր ալբոմում մեկ կամ երկու անգլերեն երգ կա, որոնք հիմնականում գրված են Աննե Նուրմիի կողմից։ Lacrimosa խմբի պատմությունը սկսվում է 1990 թ.-ին, երբ Թիլո Վոլֆը ձայնագրում է «Clamor» դեմո-ալբոմը, խումբը անվանելով Lacrimosa։ 1991 թ.-ին հիմնում է «Hall of Sermon» լեյբլը, իր ձայներիզները թողարկելու նպատակով։ 1993 թ.-ին նրան է միանում դաշնակահարուհի Աննե Նուրմին, "Two Witches" ֆինական խմբից, և դառնում խմբի լիիրավ անդամ։


== Սկավառակագրություն ==


=== Դեմո ===
1990 - Clamor (լատ.՝ Ճիչ)


=== Ալբոմներ ===
1991  - Angst (գերմ.՝ Վախ)
1992  - Einsamkeit (գերմ.՝ Միայնություն)
1993  - Satura (լատ.՝ Խառնուրդ)
1995  - Inferno (գերմ.՝ Դժոխք)
1997  - Stille (գերմ.՝ Լռություն)
1999  - Elodia (Էլոդիա)
2001  - Fassade (գերմ.՝ Ճակատամաս)
2003  - Echos (գերմ.՝ Արձագանքներ)
2005  - Lichtgestalt (գերմ.՝ Լուսավոր կերպար)
2009  - Sehnsucht (գերմ.՝ Կարոտ)
2012 - Revolution (գերմ.՝ Հեղափոխություն)
2015 - Hoffnung
2017 - Testimonium
2021 - Leidenschaft


=== Հավաքածոներ ===
2002  - Vintage Classix LPs
2010  - Schattenspiel


=== Համերգային ալբոմներ ===
1998  - Live
2007  - Lichtjahre (2 CD)


=== Սինգլներ ===
1993  - Alles Lüge CDS (Ամենը սուտ է)
1994  - Schakal CDS (Շնագայլ)
1996  - Stolzes Herz CDS (Հպարտ սիրտ)
1999  - Alleine Zu Zweit' CDS (Միայնություն երկուսով)
2001 — Der Morgen Danach CDS (Առավոտը...հետո)
2002 — Durch Nacht und Flut CDS (Գիշերվա և ջրհեղեղի միջև)
2005 — The Party Is Over EP (Երեկույթն ավարտված է)
2005 — Lichtgestalten EP (Լուսավոր կերպարներ)
2009 — I lost my star in Krasnodar EP (Ես կորցրի իմ աստղը Կրասնոդարում)
2009 — Feuer CDS (Կրակ)
2010 — Sellador


=== Տեսաերիզներ ===
1995 - The Clips 1993-1995 (VHS)
1997 - Silent Clips (VHS)
2000 - The Live History (DVD)
2005 - Musikkurzfilme (DVD)
2007 - Lichtjahre (DVD)


== Ծանոթագրություններ ==


== Արտաքին հղումներ ==
Պաշտոնական կայք
Lacrimosa-ն MySpace ցանցում
Կրասնայա Գորկա (գյուղ, Պերևոզսկի շրջան)

Անվան այլ կիրառումների համար տե՛ս՝ Կրասնայա ԳորկաԿրասնայա Գորկա (ռուս.՝ Красная Горка), գյուղ Ռուսաստանի Նիժնի Նովգորոդի մարզի Պերևոզսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անկյունահղկիչ

Անկյունահղկիչն արագ պտտվող սկավառակով ձեռքի էլեկտրական սարք է, որն օգտագործվում է կտրելու, հղկելու և սրելու համար։ Պտտասկավառակն աշխատում է ուղղահայաց շարժանվով, այդտեղից էլ գործիքի անվանումը։

Անկյունահղկիչները կարող են աշխատել հոսանքով, հեղուկ վառելիքով կամ սեղմված օդով։


== Պատմությունը և անվանումը ==
Անկյունահղկիչը ներկայացվել է 1954 թ.՝ Մուռի Շթայնհայմ քաղաքում գործող գերմանական Ackermann & Schmitt (Աքերման և Շմիթ) ընկերության կողմից։ Ընկերությունը 1996 թվականից կոչվում է Flex-Elektrowerkzeuge (Ֆլեքս Էլեկտրագործիքներ), որի Ֆլեքս մակնշման անվանումը գերմաներենում օգտագործվում է որպես անկյունահղկիչի ապելատիվ։ Գերմաներենում գործիքի անվանումն է Winkelschleifer, ինչը բառացի նշանակում է անկյունահղկիչ։
Խոսակցական հայերենում սարքը հաճախ անվանում են խոսակցական ռուսերենից փոխառյալ բալգարկա (болгарка - բուլղարուհի) բառով։ Այս տարբերակը ծագել է 1960-70-ականներին ԽՍՀՄ-ում, ուր ներթափանցած առաջին անկյունահղկիչներն արտադրված էին բուլղարական Լովեչ քաղաքում գտնվող Спарки Елтос (Սպարկի Էլտոս) ընկերությունում, այդտեղից էլ՝ անվանումը։


== Կիրառությունը ==
Անկյունահղկիչը կիրառվում է շինանյութի ավելցուկը հեռացնելու նպատակով։ Սարքն ունի տարբեր նշանակության պտտասկավառակներ՝ կտրող (մետաղ, քար, փայտ կտրելու), պտտվող հղկասկավառակներ, հղկաքարեր ևն։ Անկյունահղկիչն աշխատում է կտրելու ընթացքում առանցքակալից եկող հզորացմամբ, ի տարբերություն էլեկտրաշաղափի, որի ուժեղացումն առանցքային է։


== Անվտանգության կանոնները ==
Աշխատելու ընթացքում անկյունահղկիչը մշակվող նյութի կտորները ոլորաձև շպրտում է, բացի այդ՝ սկավառակները ևս կարող են ջարդվել աշխատանքի ընթացքում, այդ իսկ պատճառով խորհուրդ է տրվում աշխատանքի ընթացքում կրել պաշտպանիչ ակնոց։ Անկյունահղկիչի աշխատանքի ժամանակ դրա արձակած ձայնը կարող է հասնել 91-103 դԲ-ի, այնպես որ խորհուրդ է տրվում կրել նաև պաշտպանիչ ականջակալներ։


== Ծանոթագրություններ ==
Կալենովկա (գյուղ, Օրատովկայի շրջան)

Կալենովկա (ուկրաիներեն՝ Каленівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1880 թվականին։
2001 թվականի տվյալներով Կալենովկա գյուղում բնակվում էր 66 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 104,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուչեկ

Ուչեկ  (ռուս.՝ Учек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Փոքր Իշա գետի ձախ ափով՝ 16 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100007326
Հիդրոլոգիական ուսումնասիրությունների կոդը -  115100732
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարիամ Ղազարյան

Մարիամ Ղազարյան  (հունիսի 24, 1955(1955-06-24), Երևան, Հայկական ԽՍՀ, ԽՍՀՄ), հայ դերասանուհի։ ՀՀ վաստակավոր արտիստ (2008)։


== Կենսագրություն ==
Ավարտել է Երևանի Հունան Ավետիսյանի անվան միջնակարգ դպրոցը։ 1972 թվականին ընդունվել է Երևանի գեղարվեստա-թատերական ինստիտուտ։ 1975 թվականից աշխատում է Երևանի Պարոնյանի անվան պետական երաժշտական կոմեդիայի թատրոնում։ 1995-1997 թվականներին բեմական խոսք է դասավանդել Երևանի թատրոնի և կինոյի պետական ինստիտուտում, միառժամանակ՝ Պարոնյանի անվան թատրոնին կից ստուդիայում։ Շրջագայություններով հանդես է եկել ԱՄՆ-ում, Կանադայում, Բեյրութում, Իրանում և այլուր։


== Դերեր ==
Ադելաիդա՝ «Տաքսի, տաքսի»
Զառա՝ «Իմ զոքանչը»
Անժելա՝ «Արևը ձեզ հետ»
Զումրաթ՝ «Փողոց, իմ փողոց»
Անյա՝ «Ախ, ներվեր, ներվեր»
Ստասի՝ «Սիլվա»
Ալլա՝ «Խելահեղ օր»
Շուշան՝ «Մեծապատիվ մուրացկաններ»
Էլիզ Դուլիթլի՝ «Իմ չքնաղ լեդի»
Ագաֆիա Տիխոնովա՝«Ամուսնություն»
Միրանդոլինա՝ «Հյուրանոցի տիրուհին»
Խանում՝ «Խանումի արարքները»
Ջեննի՝ «Պահանջվում է ստախոս»
Կոլոնիկե՝ «Լիսիստրատե»
Մարթա՝ «Ատամնաբույժն արևելյան»
Մարիա՝ «Տասներկուերորդ գիշեր»
Կուլա՝ «Պահանջվում է ստախոս»
«Գնա մեռի, արի սիրեմ»
«Իմ զոքանչը»
«Մեր տան տերերը»
«Շրջազգեստով տղամարդիկ»
«Սիրեկանը շիկացած անկողնում»
«Ինձնից պրծում չկա»
«Տեր, մի թող մեզ անտեր»
«Խանումի արարքները»
«Մեծ հարսանիք»
«Պահպանեք ձևական կողմը»


=== Հեռուստասերիալներ ===
«Վերվարածներ»
«Ճակատագրի գերիները»


== Մրցանակներ, պարգևներ ==
ՀԹԳՄ ամենամյա «Արտավազդ» մրցանակ, «Լավագույն դերասանուհի»` «Ատամնաբույժն արևելյան» ներկայացման համար, 2000
Իրաքում մասնակցել է 8-րդ միջազգային թատերական փառատոնին, որտեղ արժանացել է «Գրան Պրի» մրցանակի՝ «Սիրեկանը շիկացած անկողնում» ներկայացման մեջ կանացի լավագույն դերակատարման համար, 2002
Մետաքսյա Սիմոնյանի անվան մրցանակ
Մովսես Խորենացու մեդալ
ՀՀ վաստակավոր արտիստ, 2008


== Ծանոթագրություններ ==
Վիլլի (գյուղ, Սուուռե-Յաանի շրջան)

Անվան այլ կիրառումների համար տե՛ս՝ ՎիլլիՎիլլի (էստ․՝ Võlli), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիկոլաևկա Պերվայա (այլ կիրառումներ)

Նիկոլաևկա Պերվայա, կարող է վերաբերել՝

Նիկոլաևկա Պերվայա - գյուղ, Ուկրաինայի Խարկովի մարզի Բլիզնյուկովի շրջանում
Նիկոլաևկա Պերվայա - գյուղ, Ուկրաինայի Խարկովի մարզի Կուպյանսկի շրջանում
Յուննանի բարձրավանդակ

Յուննանի բարձրավանդակ (չինարեն՝ 云贵高原), Յուննան-Գույլժոուի բարձրավանդակի առավել բարձր մասը Չինաստանի հարավում։ Բարձրությունը 1800-2000 մ է, լեռնաշղթաներինը՝ 3000-4000 մ։
Կազմված է հին բյուրեղային և մետամորֆայիև ապարներից՝ ծածկված մեզոզոյի կրաքարերով։ Կան անագի, ֆոսֆորիտների հանքավայրեր։ Բնորոշ է բարձր սեյսմիկությունը։ Արևելքում գերիշխում են թույլ մասնատված սարավանդները, կարստային երևույթները, արևմուտքում՝ մասնատվածության խորությունը մեծանում է։
Գետերն են Մեկոնգը, Սալուինը, Խոնգխան։ Կան լեռնային լճեր։ Կլիման մերձարևադարձային է, մուսսոնային։ Տարեկան տեղումները 1000-2000 մմ են։ Գերակշռում են կարմրահողերն ու դեղնահողերը։ Անտառները գրավում են տարածքի 20%-ը։


== Արտաքին հղումներ ==
Encyclopedia Britannica
Ափլինգ շրջան (Ջորջիա)

Ափլինգ շրջան (անգլ.՝ Appling County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.318 կմ² է, բնակչությունը՝ 17.419 մարդ (2010 թ. տվյալներով)։ Շրջկենտրոնն է Բաքսլի բնակավայրը։ Կազմավորվել է 1818 թ.։
Դավիթ Ամալյան

Դավիթ Վարդանի Ամալյան (փետրվարի 1, 1974(1974-02-01), Երևան, Հայկական ԽՍՀ, ԽՍՀՄ), հայ երգիչ, երգահան։ ՀՀ վաստակավոր արտիստ (2011)։


== Կենսագրություն ==
1990 թվականին ավարտել է Երևանի թիվ 100 միջնակարգ դպրոցը։ 1982-1989 թվականներին սովորել է Ա. Գաբրիելյանի անվան թիվ 12 երաժշտական դպրոցի դաշնամուրի և շվիի դասարաններում, 1990-1993 թվականներին՝ Առնո Բաբաջանյանի անվան երաժշտական ուսումնարանի ջազային բաժնի դաշնամուրի դասարանում, 1993-1998 թվականներին՝ Երևանի Կոմիտասի անվան պետական կոնսերվատորիայի ժողովրդական նվագարանների բաժնում։


== Մասնակցություն Արցախյան պատերազմին ==
1990-1994 թվականներին մասնակցել է Արցախյան պատերազմին` «Ազգային լեգեոն» ջոկատի, «Արծիվ 4-րդ» գումարտակի, այնուհետև՝ 5-րդ բրիգադի զորամիավորումներում։ Երկրապահ կամավորական միության անդամ է։ 1994 թվականից պարբերաբար կազմակերպել է «Ելին ի բոցոյն» խորագրով համերգային հուշ-երեկոներ՝ նվիրված զոհված ազատամարտիկներին։


== Երաժշտական գործունեություն ==
2004 թվականին թողարկել է առաջին «Հոգու հնչյուն» ձայնասկավառակը։ 2004-2011 թվականներին ունեցել է 4 հեղինակային մենահամերգ։ Հեղինակել է շուրջ 60 երգ, որոնց մեծ մասը գրել է իր բանաստեղծությունների հիման վրա։ 2002 թվականին Երևանի Պարոնյանի անվան երաժշտական կոմեդիայի պետական թատրոնում բեմադրվել է իր՝ «Արծվաբույն» խորագրով պիեսը՝ նվիրված ՀՀ Ազգային հերոս Վազգեն Սարգսյանին։


== Մրցանակներ, պարգևներ ==
«Սայաթ-Նովա» երգի համահայկական մրցանակաբաշխության ժողովրդա-գուսանական անվանակարգի գլխավոր մրցանակ (2001)
Հայաստանի Հանրապետության վաստակավոր արտիստ (2011)
«Մայրական երախտագիտություն» մեդալ
ՀՀ ՊՆ «Վազգեն Սարգսյան» մեդալ
ՀՀ ՊՆ «Գարեգին Նժդեհ» մեդալ


== Ծանոթագրություններ ==


== Արտաքին հղումներ ==
Դավիթ Ամալյան, «Պատիվ ունեմ»
Դավիթ Ամալյան, «Հերիք եղավ, Տեր...»
Մարիա Լագարկովա

Մարիա Անդրեևնա Լագարկովա (նոյեմբերի 26, 1966(1966-11-26), Մոսկվա, ԽՍՀՄ), ռուս գիտնական, կենսաքիմիկ, մոլեկուլային գենետիկայի և իմունոլոգիայի մասնագետ, կենսաբանական գիտությունների դոկտոր (2010), պրոֆեսոր (2013), ՌԳԱ պրոֆեսոր և ՌԳԱ թղթակից անդամ (2016)։


== Կենսագրություն ==
Ծնվել է 1966 թվականին Մոսկվայում, հայրը՝ Լագարկովը, ֆիզիկոս, ՌԳԱ ակադեմիկոս։
1990 թվականին ավարտել է Մոսկվայի պետական համալսարանի կենսաբանանության ֆակուլտետը։ 1995 թվականին պաշտպանել է իր թեզը՝ «Քրոմոսոմների հանգույցի ուսումնասիրության նոր մոտեցումներ»։ 2010 թվականին նրա կողմից պաշտպանվել է Դոկտորական ատենախոսություն՝ «Մարդու բազմաբջիջ բջիջների և դրանց ածանցյալների մոլեկուլային բնութագրերը և գենետիկական բնութագրերը» թեմայով։ 2013 թվականին նրան շնորհվել է պրոֆեսորի գիտական կոչում։
2010 թվականից Ռուսաստանի գիտությունների ակադեմիայի Վավիլովի անվան ընդհանուր գենետիկայի ինստիտուտի բջջային տեխնոլոգիաների գենետիկական հիմքերի զարգացման բաժնի գենետիկայի լաբորատորիայի վարիչ է եղել։ 2017 թվականից ՖԳԲՈՒ ՖՆՑՑ FGBU FNCC բջջային կենսաբանության լաբորատորիայում է աշխատել։
2013 թվականից ՄՊՀ կենսաբանության ֆակուլտետի իմունոլոգիայի ամբիոնի պրոֆեսոր է եղել, կարդացել է ցողունային բջիջների էպիգենետիկայի վերաբերյալ դասախոսություններ։ Նաև մոլեկուլային և տրանսլացիոն բժշկության ամբիոնի պրոֆեսոր է և մոսկվայի ֆիզիկատեխնիկական ինստիտուտի կենսաինֆորմատիկայի և համակարգային կենսաբանության ամբիոններում, կարդում էր  բջջային կենսաբանության վերաբերյալ դասախոսություններ։ Որպես հրավիրված գիտնական զբաղվել է փորձով «Սոմատիկ բջիջների վերարտադրումը»՝ Կազանի դաշնային համալսարանում։
2016 թվականի հունվարի 15-ին Լագարկովային շնորհվել Է Ռուսաստանի գիտությունների ակադեմիայի պրոֆեսորի կոչում, իսկ 2016 թվականի հոկտեմբերի 28-ին նա ընտրվել է ՌԳԱ թղթակից անդամ և ՌԳԱ բժշկակենսաբանական գիտությունների բաժանմունքի բյուրոյի անդամ։ Լագարկովան ՌԳԱ Վավիլովի անվան ընդհանուր գենետիկայի ինստիտուտի գիտական խորհուրդների անդամ է։ 2018 թվականից ՄՊՀ ատենախոսության խորհրդի անդամ է։


== Գիտական նվաճումներ ==
Ստեղծվել է հավաքածու և կատարվել է պլյուրիպոտենտ ցողունային մարդու գծերի մանրամասն բնութագիրը։
Հետազոտվել են պլյուրիպոտենտ բջիջների էպիգենետիկ բնութագրերը, մասնավորապես, ԴՆԹ-ի մեթիլացման կարգավիճակի փոփոխությունը վերծանման և տարբերակման գործընթացներում, X քրոմոսոմների ապաակտիվացման կարգավիճակը։
Մշակվել են բազմաբջիջ բջիջների էնդոթելիում, կարդիոմիոցիտներ, ցանցաթաղանթային բջիջներ, նեյրոններ, հեմատոպոետիկ բջիջներ ուղղորդող տարբերակման վերաբերյալ արձանագրություններ։


== Մատենագրություն ==


== Ծանոթագրություններ ==


== Արտաքին հղումներ ==
«Лагарькова Мария Андреевна: направление деятельности»։ РАН։ Վերցված է 2020-03-08 
«Лагарькова Мария Андреевна: Летопись Московского университета»։ МГУ։ Վերցված է 2020-03-08 
«В ННГУ прошла лекция, посвящённая новым возможностям в изучении стволовых клеток»։ ННГУ ։ Վերցված է 2020-03-08
Սալա Բագանցա

Սալա Բագանցա (իտալերեն՝ Sala Baganza), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է 4992 մարդ։ Բնակչության խտությունը՝ 154 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 43038։ Հեռախոսային կոդը՝ 0521։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լա Պուեբլա դե Վալվերդե

Լա Պուեբլա դե Վալվերդե  (իսպ.` La Puebla de Valverde), մունիցիպալիտետ Իսպանիայում` Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Էլ Գուբար Խավիլամբրե շրջանում։ Զբաղեցնում է 195.0 կմ2 տարածք։ Բնակչությունը՝ 571 մարդ (2010 թվականի տվյալներով)։ 


== Բնակչություն ==


== Ծանոթագրություններ ==


== Արտաքին հղումներ ==
La Puebla de Valverde
La Puebla de Valverde Archived 2007-09-28 at the Wayback Machine.
La puebla de valverde en teruel.org Archived 2007-09-28 at the Wayback Machine.
Fotos e información adicional Archived 2007-03-13 at the Wayback Machine.
Foro de La Puebla de Valverde
Վերոնիկա Սարկիսովա

Վերոնիկա Գեորգիի Սարկիսովա (սեպտեմբերի 19, 1986(1986-09-19), Մոսկվա, ԽՍՀՄ), ռուսական թատրոնի ու կինոյի դերասանուհի, հնչյունավորող։


== Կենսագրություն ==
Վերոնիկա Սարկիսովան ծնվել է 1986 թվականի սեպտեմբերի 19-ին։ 1988-2000 թվականներին կրկեսում աշխատել է որպես մարմնամարզուհի։ 2003 թվականին ավարտել է Շչեպկինի թատերական ուսումնարանին կից գործող թատերական դպրոցը։ 2003-2004 թվականներին աշխատել է Մարզային կամերային թատրոնում։
2004-2008 թվականներին հեռակա կարգով սովորել է Ռուսաստանի թատերական արվեստի համալսարանի դերասանառեժիսորական բաժնում՝ ՌԴ ժողովրդական արտիստ Վալերի Բելյակովիչի դասարանում։
2005 թվականից որպես դերասանուհի աշխատում է «Հարավ-արևմուտքում» թատրոնում։ Կատարում է նաև ֆիլմերի հնչյունավորում։


== Գործունեություն ==


=== Դերերը թատրոնում ===


=== Ֆիլմագրություն ===


=== Հնչյունավորում ===


== Ծանոթագրություններ ==
Կրյուպիյի

Կրյուպիյի (ֆր.՝ Crupilly), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Գյուիզ կանտոնի կազմի մեջ։ Համայնքի շրջանն է համարվում Վերվենը։
Համայնքի INSEE ծածկագիրն է 02244։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 66 մարդ։ 


== Տնտեսություն ==
2010 թվականին 41 մարդկանցից (15—64 տարեկան) 27-ը եղել են առավել ակտիվ տնտեսվարողներ, 14-ը եղել են համեմատաբար ոչ ակտիվ (ակտիվության ցուցանիշը կազմել է 65,9 %, 1999 թվականին կազմել է 72,2 %)։ 27 ակտիվ մարդկանցից 25-ը աշխատել են տարբեր ձեռնարկություններում (15 տղամարդ և 10 կին), անաշխատունակների թիվը կազմում է 2 (1 տղամարդ և 1 կին)։ 14 ոչ ակտիվ մարդկանցից 3-ը եղել են կամ աշակերտ կամ էլ ուսանող, 7-ը եղել են թոշակառու, 4-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կրյուպիյի ազգային համալսարի վիճակագրությունը (ֆր.)


== Ծանոթագրություններ ==
Երթ դեպի Դրինա (ֆիլմ)

«Երթ դեպի Դրինա» (սերբ.՝ Марш на Дрину, խորվ.՝ Marš na Drinu), հարավսլավիական 1964 թվականի կինոֆիլմ։ Ֆիլմի ռեժիսորն է Ժիվորադ Միտրովիչը։ Ֆիլմը նկարահանվել է «Avala Film» կինոստուդիայի կողմից։ Ֆիլմը նվիրված է սերբիական զորքերի ունեցած հաղթական մարտերին Ցերում, Առաջին համաշխարհային պատերազմի մարտերից առաջիներից մեկի մասին։ Հաղթանակը Ցերում դարձել է Անտանտի և նրա դաշնակիցներ համար առաջին նշանակալից իրադարձություններից մեկը։
2014 թվականին ֆիլմը ցուցադրվել է Զագրեբի կինոփառատոնի ժամանակ Առաջին համաշխարհային պատերազմին նվիրված ֆիլմերի շարքում։


== Սյուժե ==
Ֆիլմը սկսվում է Սերբիայում ընդհանուր մոբիլիզացիայի մասին հայտարարությունից 1914 թվականի հուլիսի 26-ին Բելգրադում հրետանային լեյտենանտ Վելիմիր Հաջիվուկովիչը, ով ծնվել է բանկիրների հարուստ ընտանիքում, նա նշանակվել հրետանային խմբում։ Բալկանյան պատերազմների ժամանակ, նա եղել է Կոմիսիայի անդամ, որը զենք էր մատակարարում բանակի համար։
Նրա ընտանիքը կրկին ցանկանում է նրան տեղավորել այնտեղ, միայն թե նա ցանկանում է միանալ այն խմբին, որը ուղևորվում է դեպի Արևմտյան Սերբիա, որտեղ հավանաբար և տեղի կունենա Ավստրո-Հունգարական զորքերի ներխուժումը Սերբիայի տարածք։ Հասնելով Արանջելովաց համայնքին, որտեղ տեղի է ունեցել հրամանատարական կազմի հանդիպումը, նա հանդիպում է մայոր Կուրսուլին, որը իր կարծիքն է հայտնում հարձակման մասին և հավաստիացնում է, որ ներխուժումը տեղի կունենա Դրինա գետի երկայնքին, այլ ոչ թե Սավա գետի մոտ, ինչպես սպասվում էր Գերագույն հրամանատարությունը։
Օգոստոսի 14-ին ջոկատ մտնում է Լազարևաց, որտեղ որոշ ժամանակով կանգ է առնում։ Գերագույն հրամանատարությունը մերժում է սերբիական բանակի այն տեսությունը, որ հարձակումը լինելու է Սավա գետի մոտ, և այժմ սպասվում է, որ հարձակումը լինելու է Դրինա գետի երկայնքով, և օգոստոսի 15-ին զորքերը արագորեն տեղափոխվել են Ցեր սարի մոտ, որտեղ միացել են բանակի մյուս մասերին։
Օգոստոսի 16-ին Ավստրո-Հունգարական զորքերը անսպասելիորեն հարձակվում են, անակնկալի բերելով մայոր Կուրսուլին և նրա զորքերին։ Մայոր Կուրսուլան իր զորքերին տանում է մոտակա գյուղ, որտեղ և գտնվում էր սերբիական բանակի հրամանատարությունը։ Կուրսուլը զեկուցում է գնդապետ Ստյոպա Ստեպանովիչին այն մասին, որ որոշել է նահանջել, որպեսզի փրկի զինվորների կյանքտ։ Օրվա երկրորդ կեսին սերբիական բանակը հակահարված է տալիս ավստրիական զորքերին, և մեծ կորուստների գնով ստպվում է նրանց նահանջել Դրինա գետով դեպիս Բոսինա։


== Դերերում ==


== Գրականություն ==
Յան Գ. Բիվեր "Կտրուկ տարաձայնություններ. Ֆրանց ֆոն Հեցենդորֆ, Սերբիան ևСербия и Կանխարգելիչ պատերազմի քաղաքականությունը". — 2009.
Հև Ստրական "Առաջին համաշխարհային պատերազմ. գլու 1. ձեռքերին" Օքսֆորդ. — 2001.
Վլադիմիր Դեդիեր "Ճանապարհ դեպի Սարաևո։ Նյու Յորք. Սայմոն և Շուստեր". — 1966.


== Հետաքրքիր փաստեր ==
Սերբական «Բելգրադի միություն» հիփ հոփ խումբը ձայնագրել է «Оловни воjници» ստեղծագործությունը, նվիրելով այն Ցերսկական և Կոլուբարկական մարտերի մասնակիցներին։ Ստեղծագործության համար նկարահանվել է տեսահոլովակ «Երթ դեպի Դրինա» ֆիլմից վերցված տեսարաններով։


== Ծանոթագրություններ ==


== Արտաքին հղումներ ==
«Երթ դեպի Դրինա (ֆիլմ)»(անգլ.) ֆիլմը Internet Movie Database կայքում
Filmska Banka. Mars na Drinu.
Թեպթին

Թեպթին, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կլեզյո

Կլեզյո (ֆր.՝ Cleyzieu), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեն Ռամբեր ան Բյուժե կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01107։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, դեպի հյուսիս՝ Լիոն քաղաք, 50 կմ է և 37 կմ հարավ-արևելք Բուրկ ան Բրեսից։


== Կլիմա ==
Կլիման ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 135 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 92 մարդկանցից 68-ը տնտեսապես ակտիվ են եղել, 24-ը՝ պասիվ (ակտիվության ցուցանիշը` 73,9% է, 1999 թվականին՝ 71,2%)։ 68 ակտիվ բնակիչներից աշխատել են 62-ը (32 տղամարդ, 30 կին), գործազուրկ է եղել 6 մարդ (2 տղամարդ և 4 կին)։ 24 պասիվներից 6 հոգի եղել են աշակերտ կամ ուսանող, 14-ը՝ թոշակառու, 4 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Կլեզյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-21 
«Կլեզյո» (ֆրանսերեն)։ cassini.ehess.fr։ Վերցված է 2014-05-21
Կաշուեյրա դու Սուլ

Կաշուեյրա դու Սուլ (պորտուգալերեն՝ Cachoeira do Sul. բառացի թարգմանած՝ նշանակում է «Հարավի ջրվեժ», պաշտոնական անվանումը՝ Município de Cachoeira do Sul), քաղաք և համայնք Բրազիլիայի հարավային տարածաշրջանում՝ Ռիու Գրանդի դու Սուլ նահանգում։ Բնակչությունը՝ ▼81 869 մարդ (հուլիսի 1, 2020)։ 


== Համառոտ տեղեկատվություն ==
2019 թվականի հուլիսի 1-ի տվյալներով Կաշուեյրա դու Սուլի բնակչության թվաքանակը եղել է 82.201: Զբաղեցնում է մոտավորապես 3735 քառակուսի կիլոմետր տարածք։ Քաղաքի Nossa Senhora da Conceição տաճարը կաթոլիկ թեմի առաջնորդանիստ է ՝ եպիսկոպոսական նստավայր։
Նահանգի վարչական կենտրոնից՝ Պորտու Ալեգրիից հեռավորությունը 196 կիլոմետր է։ Կրում է «Բրնձի ազգային մայրաքաղաք» մականունը։ Բրնձից բացի՝ այստեղ մշակում են ցորեն, ընդեղեն, պեկան տեսակի ընկույզ, զբաղվում են տավարաբուծությամբ։
Կաշուեյրա դու Սուլը վեց այլ համայնքների հետ մեկտեղ կազմավորում է COREDE Jacuí-Centro անվանումը կրող տնտեսական մարզը։
Համայնքի գլխավոր բնակավայրը գետի հակառակ ափին ընկած Ռիու Ժակուի (Rio Jacuí) քաղաքն է, որի հետ տրանսպորտային հաղորդակցությունն ապահովվում է նավակներով, մակույկներով։


== Տրանսպորտ ==
Կաշուեյրա դու Սուլի միջով կամ մոտով են անցնում արևելքից արևմուտք, հյուսիսից հարավ գնացող, համապետական նշանակության BR-153, RS-403, BR-290, BR-153, BR-153 ավտոմայրուղիները (վերջինը անցնում է 1961 թվականին հանդիսավորապես բացված Ponte de Fandango կամրջով, որը կառուցվել է Barragem do Fandango ամբարտակի վրա)։ Porto de Cachoeira do Sul գետային նավահանգստի շինարարությունը դեռևս չի ավարտվել։
Գործում են Կաշուեյրա դու Սուլի օդանավակայանը՝ Aeroporto de Cachoeira do Sul Nero Moura-ն և երկաթուղային նոր կայարանը (հինը քանդվել է, երկաթգծի ռելսերն էլ հավաքվել են)։


=== Կլիմա ===
Համայնքն ունի չափավոր արևադարձային կլիմա, ըստ Köppen-Geiger climate classification-ի դասակարգման՝ Cfa: Միջին տարեկան ջերմաստիճանը 19,4 °C է, տեղումների տարեկան միջին քանակությունը՝ 1416 միլիմետր։


== Պատկերասրահ ==

		
		
		
		
		
		
		
		
		
		
		
		
		
		


== Գրականություն ==
Anuário Cachoeira do Sul Archived 2020-06-18 at the Wayback Machine..
Inventário Turístico da Cidade. Cachoeira do Sul 2018 (PDF; 27,28 MB; brasilianisches Portugiesisch, beschreibt die Sehenswürdigkeiten).


== Ծանոթագրություններ ==


== Արտաքին հղումներ ==
Website der Stadtpräfektur, Prefeitura Municipal (brasilianisches Portugiesisch)
Website des Stadtrats, Câmara de Vereadores (brasilianisches Portugiesisch)
Website des Conselho Municipal do Patrimônio Histórico-Cultural
Հրաշք գործողը (ֆիլմ, 1962)

Անվան այլ կիրառումների համար տե՛ս՝ Հրաշք գործողը (այլ կիրառումներ)«Հրաշք գործողը» (անգլ.՝ The Miracle Worker), ամերիկացի ռեժիսոր Արթուր Փենի լիամետրաժ երկրորդ ֆիլմը։ Ֆիլմը նկարահանվել է Ուիլյամ Գիբսոնի «Հրաշք գործողը» պիեսի հիման վրա, որն էլ հիմնված է կույր և խուլ Հելեն Քելլերի «Իմ կյանքի պատմությունը» ինքնակենսագրության վրա։ Գլխավոր դերերում նկարահանվել են Էնն Բենկրոֆտը և Պատի Դյուկը։ Ֆիլմը հաղթել է «Օսկար» մրցանակաբաշխության «Կանացի լավագույն դեր» և «Երկրորդ պլանի կանացի լավագույն դեր» անվանակարգերում։
Ֆիլմը AFI տարբերակով Ամերիկյան բոլոր ժամանակների 100 լավագույն ոգեշնչող ֆիլմերի ցանկում զբաղեցնում է 15-րդ տեղը։


== Սյուժե ==
Փերկինսի կույրերի դպրոցի տնօրեն Մայքլ Անագնոնսը դպրոցի նախկին սան Էնն Սալլիվանին աշխատանք է առաջարկում Քելլերների տանը, որտեղ ապրում էր մանկության տարիքում քութեշով հիվանդանալուց հետո կույր և խուլ դարձած Հելենը։ Նա հաճախ էր հիստերիայի նոպաներ ունենում, չէր կարողանում խոսել, քայլել և օգտվել սեղանի սպասքից։ Սալլիվանը համաձայնվում է։
Սալլիվանի առաջին նպատակն է դառնում Քելլերին ներշնչել կարգապահության գաղափարը։ Նա Հելենին սովորեցնում է օգտվել սեղանի սպասքից և անձեռոցիկից, ինչպես նաև ուղիղ քայլել։ Սակայն Սալլիվանի հիմնական նպատակն էր Քելլերին բացատրել, որ յուրաքանչյուր առարկա ունի անվանում։ Նա ցանկանում էր աղջկան ընտանիքի մյուս անդամներից մեկուսացնել փոքրիկ տանը, որտեղ նա անընդհատ սովորեցնում է նոր բառեր, որոնք շարունակում էին Հելենի համար ոչինչ չնշանակել։
Ուսուցանելու համար Սալլիվանին տրված երկու շաբաթն ավարտվում է։ Իր խնդիրների իրականացմանը չհասնելով՝ նա պատրաստվում է հեռանալ, երբ հանկարծ աղջկա գիտակցության մեջ կտրուկ բեկում է կատարվում․ նա հանկարծ հասկանում է, որ Սալլիվանի հատուկ շոշափումներն իր ձեռքին բառեր են նշանակում և համապատասխանում են առարկաների։ Նա առաջին անգամ փորձում է արտասանել «ջուր» բառը։ Ֆիլմի վերջում Քելլերն ու Սալլիվանը զրուցում են ձեռքի մատների միջոցով, և աղջիկը Սալլիվանին սեր է խոստովանում։


== Արձագանքներ ==
Քննադատների արձագանքը գրեթե բացառապես դրական է եղել։ «Նյու Յորք Թայմս» ամսագրի քննադատ Բոսլի Կրոուտերը ֆիլմն անվանել է «ֆիզիկապես հզոր գործողությունների անմոռանալի ցուցադրություն», նաև բարձր է գնահատել Բենկրոֆտի և Դյուկի խաղը։ TV Guide շաբաթաթերթի գրախոսականում ֆիլմը նկարագրվում է որպես «հրաշալի,  սարսափելի, ցավալիորեն անկեղծ և երբեմն դաժան»։ Time Out շաբաթաթերթում ֆիլմը գրախոսվել է որպես «արվեստի ցնցող տպավորող աշխատանք»։


== Դերերում ==


== Մրցանակներ և անվանակարգեր ==


== Տես նաև ==
Հրաշք գործողը (ֆիլմ, 2000)


== Ծանոթագրություններ ==


== Արտաքին հղումներ ==
«Հրաշք գործողը»(անգլ.) ֆիլմը Internet Movie Database կայքում
«Հրաշք գործողը»(անգլ.) ֆիլմը Rotten Tomatoes կայքում
«Հրաշք գործողը»(անգլ.) ֆիլմը Allmovie կայքում:
«Հրաշք գործողը» (անգլ.) Box Office Mojo կայքում
Մարիա Ամելի

Մադինա Սալամովա (ռուս.՝ Мадина Саламова, մայիսի 30, 1985(1985-05-30), Վլադիկավկազ, ՌԽՖՍՀ, ԽՍՀՄ, առավել հայտնի է Մարիա Ամելի կեղծանունով), Ռուսաստանում ծնված նորվեգացի գրող և բլոգեր։ Հեղինակել է «Ապօրինի նորվեգացի» գիրքը՝ նվիրված Նորվեգիայում ապրող ապօրինի ներգաղթյալների կյանքին։ Առանց փաստաթղթերի ապօրինաբար ապրել է Նորվեգիայում 2002-2011 թվականներին։ Ձերբակալվել է և 2011 թվականի հունվարի 24-ին տեղափոխվել Ռուսաստան, ինչը քննարկումների մեծ ալիք է բարձրացրել Նորվեգիայի, Ռուսաստանի ու այլ երկրների մամուլում։ Նորվեգիայում տեղի են ունեցել բողոքի ակցիաներ, որոնք պահանջել են վերանայել գործող օրենսդրությունը։ 2011 թվականի մայիսին՝ անհրաժեշտ փաստաթղթերի ձևակերպումից հետո, Մարիա Ամելին վերադարձել է Նորվեգիա։


== Կենսագրություն ==
Մադինա Սալամովան ծնվել է 1985 թվականի մայիսի 30-ին Վլադիկավկազում (Հյուսիսային Օսիա), սովորել է № 5 քաղաքային գիմնազիայում։ 1990-ական թվականներին ընտանիքի հետ տեղափոխվել է Մոսկվա։
2000 թվականին Մարիան ծնողերի հետ մեկնել է Ֆինլանդիա, որտեղ նրանք փորձել են ստանալ ապաստան, բայց չեն կարողացել։ 2002 թվականին նրանք տեղափոխվել են Նորվեգիա և դիմել են այնտեղ բնակվելու թույլտվություն ստանալու համար, սակայն միանգամից մերժում են ստացել։ Սակայն ընտանիքը, չունենալով պաշտոնական թույլտվություն, մնացել է Նորվեգիայում։ Հետագա տարիներին Մարիան, չունենալով փաստաթղթեր և անհատական գրանցման համար, կարողացել է ավարտել դպրոցն ու Տրոնհեյմի տեխնոլոգիական համալսարանում ստանալ բակալավրի աստիճան։
2010 թվականին լույս է տեսել Մարիա Ամելիի «Ապօրինի նորվեգացի» (Ulovlig norsk) գիրքը, որ պատմում է Նորվեգիայում ապրող ապօրինի ներգաղթյալների մասին։ Նույն թվականին «Ny Tid» պարբերականը Մարիա Ամելիին ճանաչել է «Տարվա նորվեգացի»։
2010 թվականի հոկտեմբերին նորվեգական իշխանությունները Մարիա Ամելիին տվել են 90 օր (մինչև հունվարի 22-ը) երկիրը լքելու համար։ Արտաքսումից առաջ նա ձերբակալվել է, ինչից հետո մեծ աղմուկ է բարձրացել մամուլում․ նրա ձերբակալությանը հաջորդող առաջին հինգ օրվա տպագիր մամուլուն հրապարակվել է ավելի քան 550 հոդված, ինչպես նաև նրա անունը հաճախակի հիշատակվել է նորվեգական հեռուստատեսությամբ։ Մարիա Ամելիի ֆեյսբուքյան էջը հավաքել է ավելի քան 88,000 հետևորդ, ինչպես նաև կազմակերպվել է ստորագրահավաք, և մինչև 2011 թվականի հունվարի 23-ը հավաքվել է ավելի քան 28,000 ստորագրություն։
2011 թվականի հունվարի 24-ին Մարիա Ամելին Նորվեգիայից ուղարկվել է Ռուսաստան։
Նորվեգիայի արտաքին գործերի նախարարությունը հայտարարել է, որ Մարիա Ամելին կարող է վերադառնալ Նորվեգիա, եթե ստանա աշխատանքի թույլտվություն։ Մի շարք ընկերություններ ցանկություն են հայտնել աշխատանքի ընդունել նրան։ 2011 թվականի ապրիլի 8-ին Նորեգիայի իշխանությունների կողմից որոշում է ընդունվել Մարիա Ամելիին տալ աշխատանքի թույլտվություն, և շուտով նա վերադարձել է Նորվեգիա։


== Ծանոթագրություններ ==


== Արտաքին հղումներ ==
Уроженка Северной Осетии Мадина Саламова, которая известна в Норвегии, как Мария Амели, депортирована в Россию
Отрывок книги Марии Амели «Ulovlig Norsk» — «Норвежцы вне закона», переведенный на русский
Некоторые подробности о жизни Марии Амели во Владикавказе Archived 2011-01-29 at the Wayback Machine.
Մարիա Ամելիին նվիրված հեռուստահաղորդում (նորվեգերեն)
Վարդան Գաբրիելյան

Վարդան Սերգեյի Գաբրիելյան (հոկտեմբերի 13, 1956(1956-10-13), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1975 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 
1983 թվականին՝ Խաչատուր Աբովյանի անվան հայկական պետական մանկավարժական ինստիտուտի նկարչական ֆակուլտետը։ 1987 թվականից ԽՍՀՄ նկարիչների միության երիտասարդական սեկցիայի անդամ է, 2001 թվականից՝ Հայաստանի նկարիչների միության անդամ։ Ստեղծագործում է վերացական, կոնստրուկտիվ, ֆիգուրատիվ, կրոնական թեմաներով։
Վարդան Գաբրիելյանի գործերը գտնվում են տարբեր երկրների թանգարաններում և մասնավոր հավաքածուներում։


== Ցուցահանդեսներ ==
Մասնակցել է բազմաթիվ հանրապետական և միջազգային ցուցահանդեսների Երևանում, Մոսկվայում, Հելսինկիում, Բազելում, Շարժայում, Նյու Ջերսիում, Թեհրանում, Ֆլորենցիայում, Օլդենբուրգում, Վենետիկում, Բեյրութում, Դուբայում։


=== Անհատական ցուցահանդեսներ ===
2000 Հայաստանի նկարիչների միություն
2001 Հայաստանի ազգային պատկերասրահ
2004 Արարատյան թեմի առաջնորդարան
2008 Հայաստանում Ամերիկյան դեսպանատուն
2015 Գալա Արտ ցուցասրահՎարդան Գաբրիելյանի աշխատանքները ցուցադրվում են

1991 թվականից ԱՄՆ Նյու Ջերսի «Ջեյն Վուրհես Զիմմերլի» թանգարանում
1992 թվականից Երևանի ժամանակակից արվեստի թանգարանում
2006 թվականիցՎենետիկի Մխիթարյան միաբանության թանգարանում
2006 թվականից Երևանի պատմության թանգարանում
2010 թվականից Շուշիի թանգարանում
2011 թվականից Հայաստաի ազգային պատկերասրահում


== Ծանոթագրություններ ==


== Արտաքին հղումներ ==
Լիլիթ Արզումանյան,Վարդան Գաբրիելյան
Օրդալիում

Օրդալիում (լատ.՝ ordalium – դատավճիռ, դատաստան), «աստվածային դատաստան», ստրկատիրական և ֆեոդալական հասարակարգերում փորձության ենթարկելու միջոցով անձի անմեղությունը կամ մեղավորությունն ի հայտ բերելու եղանակ։


== Հիմք ==

Հիմք ընդունելով, թե, իբր աստված պաշտպանում է անմեղին, կասկածվողին ենթարկում էին փորձությունների՝ ստիպում էին ձեռքի մեջ պահել շիկացած երկաթ, հանել եռացրած ջրով լի ամանի մեջ ընկղմված առարկան և այլն։
Եթե նա դիմանում էր փորձությանը, ապա համարվում էր անմեղ և արդարացվում։ Օրդալիումի մասին վկայություններ կան Համմուրաբիի օրենքներում, Մանուի օրենքներում և այլն։ Օրդալիումը մեծ չափով կիրառվել է միջնադարում։
Օրդալիումին հիմնականում դիմել են անհերքելի ապացույցների բացակայության դեպքում։ Օրդալիումի առանձին տեսակներ պահպանվել են մինչև 18-րդ դարի կեսը։


== Գրականություն ==
Bartlett Robert (1986)։ Trial by Fire and Water: The Medieval Judicial Ordeal։ Oxford: Clarendon Press։ ISBN 9780198219736։ OCLC 570398111 
Glitsch Heinrich (1913)։ Mittelalterliche Gottesurteile (German)։ Leipzig: R. Voigtländer։ OCLC 10741467 
Kadri Sadakat (2005)։ The Trial: A History from Socrates to O.J. Simpson։ New York: Random House։ ISBN 9780375505508։ OCLC 624723889 
Kaegi Adolf (1887)։ Alter und Herkunft des germanischen Gottesurteils (German)։ Zurich: s.n.։ OCLC 82221961 
Lea, Henry C. (1866)։ Superstition and Force։ Philadelphia: Collins, Printer։ OCLC 18128359 
Miller William Ian (1988)։ «Ordeal in Iceland»։ Scandinavian Studies 60 (2): 189–218։ JSTOR 40918943 
Pilarczyk Ian C. (1996)։ «Between a Rock and a Hot Place: Issues of Subjectivity and Rationality in the Medieval Ordeal by Hot Iron»։ Anglo-America Law Review 25: 87–112 


== Արտաքին հղումներ ==
Encyclopædia Britannica Online "Ordeal"
ordeals1.html
water-ordeal.html
Բելսկո Բյալա

Բելսկո Բյալա (լեհ.՝ Bielsko-Biała), քաղաք Լեհաստանի հարավում, Բյալա գետի ափին, Կարպատների նախալեռներում։ Մեքենաշինության (էլեկտրատեխնիկա, ավտոմեքենաշինություն և այլն), տեքստիլ արդյունաբերության կենտրոն է։ Ունի 176 987 բնակիչ (2006)։


== Անվանում ==
Առաջացել է 1950 թվականին՝ Բելսկո և Բյալա քաղաքների միավորումից․ այստեղից էլ եկել է քաղաքի կրկնակի անվանումը։ Բելսկո և Բյալա քաղաքներն էլ իրենց անվանումը ստացել են Բյալա գետից։


== Ծանոթագրություններ ==
Սելցո (գյուղ, Գորոխովի շրջան)

Անվան այլ կիրառումների համար տե՛ս՝ ՍելցոՍելցո (ուկրաիներեն՝ Сільце), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Սելցո գյուղում բնակվում էր 794 մարդ։ Բնակավայրը զբաղեցնում է 18,5 կմ² տարածք։ Բնակչության խտությունը կազմում էր 42,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարկովո (գյուղ, Վյազեմսկի շրջան)

Պարկովո (ռուս.՝ Парково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)